**Charalambos «Babis» Stefanidis** (gresk: Χαράλαμπος "Μπάμπης" Στεφανίδης; født 8. mars 1981 i Skellefteå) er en svensk tidligere fotballspiller og nåværende fotballtrener. Stefanidis er nå trener for den svenske fotballklubben Olympiacos Stockholm FC.

Klubbkarriere
-------------

Stefanidis, som er født i Skellefteå, startet karrieren i IF Brommapojkarna, etterfulgt av den greske klubben Iraklis Thessaloniki. I Sverige spilte han første seriekamp som profesjonell for Djurgården i 2001, og vant Allsvenskan med klubben i 2002 og 2003. I 2004 gikk Stefanidis til danske Brøndby IF, og laget vant i 2005 Superligaen. Samme år vendte han tilbake til Sverige, hvor han spilte for Helsingborgs IF.

Den 23. juli 2007 ble det klart at Stefanidis hadde signert en kontrakt med Helsingborgs rivaler Malmö FF, en kontrakt som skulle starte å løpe 1. januar 2008. Den 2. august samme år var det imidlertid klart at overgangen mellom rivalene ble fremskyndet, med en klausul om at spilleren ikke ville bli brukt i nærmeste lokaloppgjør mellom klubbene. Årsaken til at overgangen ble framskyndet, skal ha vært ubehageligheter fra enkelte av Helsingborgs supportere, samt anonyme trusler. De forutgående 42 årene hadde ingen spiller gått direkte fra Helsingborg til Malmö FF.

Under en trening med Malmö FFs U-21-lag, ble Stefandis skadet med brudd i beinet, og han var ute nesten hele 2008-sesongen. Etter skaden kom ikke Stefandis tilbake til A-lagsspill, og han ble i 2009 lånt ut til Landskrona BoIS.

Stefandis ble 11. desember 2009 klar for IF Brommapojkarna, som for første gang hadde overlevd en sesong i Allsvenskan.

Stefandis gikk til Akropolis IF i 2012, hvor han ble fram til han la opp for å satse som fotballtrener.

Landslagskarriere
-----------------

Stefanidis har spilte en rekke kamper for det svenske laget på aldersbestemt nivå, men greide imidlertid ikke å komme seg inn på A-landslaget.

Trenerkarriere
--------------

Stefanidis har siden 2013 vært trener for den svenske fotballklubben Olympiacos Stockholm FC.

Meritter
--------

### Djurgården

* Allsvenskan: 2002, 2003
* Svenska Cupen: 2002

### Brøndby IF

* Superligaen: 2004/05
* Landspokalturneringen: 2005

### Helsingborgs IF

* Svenska Cupen: 2006

Referanser
----------

1. ↑  «Stefanidis klar för Malmö FF», av Mattias Lindberg, 2. august 2007. Besøkt 10. januar 2014 (sv)
2. ↑  «Babis Stefanidis spelklar för Malmö FF», fra Malmö FFs hjemmeside, 2. august 2008. Arkivert side fra 25. desember 2010, besøkt 10. januar 2014 (sv)
3. 1 2  «Babis klar för MFF efter derbyt», av Jan Gustafson, sydsvenskan.se, 6. august 2007. Besøkt 10. januar 2014 (sv)
4. ↑  «Babis: 'Kände att jag inte ingick i truppen'», av Henrik Danielsson, expressen.se, 27. juli 2009. Besøkt 10. januar 2014 (sv)
5. ↑  «Stefanidis klar för BP», svt.se, 11. desember 2009. Besøkt 10. januar 2014 (sv)
6. ↑  «KLART: Babis Stefanidis har skrivit på för Akropolis IF», av Jakob Celik, fotbolltransfers.com, 29. februar 2012. Besøkt 10. januar 2014 (sv)
7. 1 2  «Babis Stefanidis slutar - blir tränare i Olympiacos FC», fotbolltransfers.com, 4. mars 2012. Besøkt 10. januar 2014 (sv)
8. ↑  «Herr: Ung trupp till Hongkongturnering», fra SvFFs hjemmeside, 19. januar 2004. Besøkt 10. januar 2014 (sv)

Eksterne lenker
---------------

* (en) Babis Stefanidis – UEFA Rediger på Wikidata

* (en) Babis Stefanidis – Transfermarkt Rediger på Wikidata

* (en) Babis Stefanidis – Soccerway Rediger på Wikidata

* (sv) Babis Stefanidis – Sveriges fotballforbund Rediger på Wikidata

* (en) Babis Stefanidis – FBref Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |